รัฐมนตรีว่าการกระทรวงทรัพยากรธรรมชาติและสิ่งแวดล้อม ระบุ ผู้ว่าราชการจังหวัด จะต้องใช้มาตรการเข้มงวดการเผาอ้อยและตอซังข้าว
รัฐมนตรีว่าการกระทรวงทรัพยากรธรรมชาติและสิ่งแวดล้อม ระบุ ผู้ว่าราชการจังหวัด จะต้องใช้มาตรการเข้มงวดการเผาอ้อยและตอซังข้าว        นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวถึงการแก้ไขปัญหาฝุ่นละออง PM 2.5 ว่า หัวใจสำคัญที่สุดขณะนี้คือ ผู้ว่าราชการจังหวัด ต้องใช้มาตรการเข้มงวด ซึ่งขณะนี้ฤดูเก็บเกี่ยวอ้อยใกล้จะจบแล้ว แต่การเผาซังข้าวก็ยังมีอยู่ ดังนั้นผู้ว่าราชการจังหวัดแต่ละพื้นที่ ต้องประสานกับนายอำเภอ กำนันผู้ใหญ่บ้านให้เข้มงวดการเผา ซึ่งสภาพอากาศแม้สามารถรองรับการเผาได้ แต่ไม่ใช่เผาพร้อมกันทุกพื้นที่ ทุกจังหวัด โดยต้องไปพูดคุยตกลงกัน ในการสลับวันเผา ส่วนในกรุงเทพฯ ผู้ว่าราชการกรุงเทพมหานคร ต้องออกมาตรการที่เข้มงวดในการแก้ไขปัญหาสำหรับกรณี นายกรัฐมนตรี ระบุว่า จะพิจารณาการทำงานของเจ้าหน้าที่หากไม่สามารถแก้ปัญหาฝุ่น PM 2.5 ได้นั้น ไม่หนักใจ โดยเห็นว่า หากใครทำงานไม่ได้ก็คงต้องอยู่ในดุลยพินิจของนายกรัฐมนตรี แต่วันนี้ คิดว่าทุกฝ่ายไม่ควรคิดว่าจะอยู่ในตำแหน่งนานเพียงใด แต่ควรจะหาทางว่าจะแก้ปัญหาอย่างไรมากกว่า ซึ่งการแก้ปัญหาขณะนี้ มีบางปัจจัยที่ไม่สามารถควบคุมได้ เช่น การเผาจากในประเทศเพื่อนบ้าน ที่ส่งผลกระทบตามมาส่วนการอภิปรายไม่ไว้วางใจในฐานะพรรคร่วมรัฐบาล และในส่วนของกระทรวงทรัพยากรธรรมชาติและสิ่งแวดล้อม ได้ให้ข้อมูลกับเลขาธิการนายกรัฐมนตรีและทุกฝ่ายที่เกี่ยวข้อง ซึ่งที่ผ่านมาทำงานมา 6 เดือนก็เห็นแล้วทราบดีว่า นายกรัฐมนตรีและรองนายกรัฐมนตรี ได้ทำงานอย่างไร ซึ่งพร้อมสนับสนุนข้อมูลอย่างเต็มที่ในการชี้แจงประเด็นที่ไม่ถูกต้อง คาดเคลื่อนจากความเป็นจริง ส่วนการดำเนินการกับการถือครองที่ดินของนางสาวปารีณา ไกรคุปต์ ส.ส. ราชบุรี พรรคพลังประชารัฐ นั้นทุกอย่างอยู่ในขั้นตอนกระบวนการดำเนินการอยู่แล้ว โดยไม่ได้ละเว้นหรือละเลย